Okehazamako gudua

, 1560ko maiatzean gertatu zen. Gudu honetan, Oda Nobunagak Imagawa Yoshimoto garaitu zuen eta Sengoku aroko daimyōrik garrantzitsuenetako bat bezala ezarri zen. Gainera, hau, Nobunagak, Japonian eginiko konkista militarren kanpaina arrakastatsu batzuetako lehena izan zen.

 Aurrekariak 
1560ko maiatzak 12an, Imagawa Yoshimoto, 25.000 soldaduko armada batekin, Sunputik (Shizuoka) Kiotora joan zen. Oda klanak Owari probintzian zituen lurretan sartu ondoren, Washizu eta Marune mugako gotorlekuak hartu zituen Dengaku-hazama bezala ezagutzen zen arroila basotsu batean kanpatu aurretik. Oda Nobunaga, bere esploratzaileek informatu zuten, eta bere armada, Zenshoji izeneko tenplu batean ezartzera zuzendu zituen.

Nobunagak, aurrez aurreko eraso bat egitea erabaki izan balu, ziurrenik, gudua galdu egingo zuen, bere armada, Imagawarena baino hamar aldiz txikiagoa baitzen. Beste alde batetik, Zenshoji gotortuak defendatzea ez zen batere praktikoa, egun gutxi batzuk bakarrik iraun ahal izango bait zuten. Egoera hau ikusirik, Odatarren buruzagiak, Imagawaren kanpamentua ustekabean erasotzea erabaki zuen.

 Guduaren garapena 
Nobunagak, soldadu talde txiki bat utzi zuen tenpluan amu bezala, armada etsaiaren arreta pizteko eta bere armada nagusiagandik despistatzeko, 3.000 soldaduz osatua zegoena, bere kanpamentura modu traketsean mugitzen ari zena muino basotsuen artean.

Imagawaren armadak ez zuen eraso bat espero, eta ez zeuden adi une horretan egiten ari zen bero itogarriaren ondorioz. Odaren armadaren hurbiltzea detektatzeko aukera, are gehiago murriztu zen bat-batean erortzen hasi zen euri jasa eta ekaitzaren ondorioz, erasotzaileak, etsaiaren kanpamenturako euren azken mugimenduak egiten ari ziren bitartean.

Denboralea igaro zenean, Odaren soldaduak mordoka sartu ziren kanpamentuan iparraldetik, eta Imagawaren soldaduek, erabat ustekabean harrapatuak, ordenarik gabe ihes egin zuten. Hori egitean, komandantearen denda defentsarik gabe utzi zuten, Odaren soldaduak, hara geroz eta gehiago hurbiltzen ari ziren bitartean. Yoshimoto, gertatu zenarekiko erabat arrotz, zarata entzun zuen eta dendatik irten zen bere soldaduei osaketa mantentzeko oihukatuz (mozkortuta zeudela uste baitzuen) eta euren postuetara itzultzeko. Une bat beranduago, aurrean zituen samuraiak bereak ez zirela konturatu zenean, beranduegi izan zen: Hattori Koheita izeneko samurai baten lantza bidezko erasoa saihestu zuen, baina Mori Shinsuke izeneko beste batek burua moztu zion. Guduak, bi ordu inguru baino ez zuen iraun.

 Emaitza 
Euren buruzagia hilda, eta euren gorengo ofizialetatik bizirik bi baino ez zituztela, Imagawaren ofizialek, beste armada batzuetara batzeko desertatu zuten, eta, denbora gutxian, Imagawaren armada suntsitua izan zen. Oda Nobunagaren garaipena, miraritsutzat hartua izan zen, eta Japonia bateratzeko bere ametsaren lehen pausua zela frogatu zuen. Imagawaren armadatik desertatu zuten ofizialetako bat, Motoyasu Matsudaira zen (beranduago, Tokugawa Ieyasu bezala ezagutua izango zena), Mikawa probintziakoa, Honda Tadakatsurekin batera. Matsudairak, bere armada propioa sortu zuen Mikawan, eta, beranduago, Oda Nobunagaren aliatu eta azken Bateratzaile Handia bihurtuko zen.

 Kanpo estekak 

Kategoria:Japoniak parte hartutako guduak
Kategoria:1560ko gatazkak
Kategoria:Azken defentsak